Hva skjer med klimaet om Trump vinner valget?
En Trump-seier vil trolig være nådestøtet for de globale klimamålene. Ny analyse viser enorme forskjeller i utslipp fra politikken til ham og Biden.  Den gode nyheten først:  USAs klimagassutslipp vil falle i årene fremover, uansett hvem som vinner presidentvalget til høsten.  Men det er et hav av forskjell – faktisk mer enn et helt kontinent – på hvor mye de vil falle.  Det viser en ny analyse publisert samme dag som Donald Trump erklærte en knusende seier over Nikki Haley på supertirsdag. Trump har stilt spørsmål ved både viktigheten av og årsaken til klimaendringene. Han har lovet å fjerne flere av Joe Bidens mest vellykkede klimatiltak om han vinner valget.  Men hvor stor er forskjellen egentlig på Biden og Trumps klimapolitikk?  EU + Japan = Biden vs Trump Fire milliarder tonn CO2, anslår Carbon Brief.  Den britiske klimapolitikk- og forskningspublikasjonen har analysert hvordan utslippene vil utvikle seg frem til 2030 med de to kandidatenes politikk.  Forskjellen i utslipp, som i 2030 altså vil utgjøre 4 milliarder tonn til sammen, er like stor som de årlige utslippene til hele EU og Japan – til sammen.  Eller, regnet på en annen måte: Dobbelt så mye som utslippene verden har klart å fjerne de siste fem årene ved å bygge ut sol- og vindkraft og andre grønne teknologier.  Bommer grovt på målet Ifølge analysen vil utslippene falle i årene fremover med begge presidenter.  Men det er store forskjeller i hvor raskt utslippene vil falle, og hvor nærme de kommer til å nå USAs klimamål om kutt på minst 50 prosent i 2030.  For det er flere ting analysen ikke har tatt med i beregningen. Mer om det litt senere.  Men først: Hvordan har Carbon Brief kommet frem til dette? Det som ikke inngår Analysen er basert på modelleringer fra forskningsinstituttet Rhodium Group, og en artikkel publisert av forskere fra flere amerikanske institutter i Science.  Disse har beregnet effekten av Bidens storstilte klimasatsing gjennom lovpakken Inflation Reduction Act (IRA), gitt ulike scenarioer for økonomisk vekst, drivstoffkostnader og priser på grønn teknologi.  I Biden-scenarioet i grafen under (den blå linjen) blir all føderal klimapolitikk som har trådt i kraft eller er nær ved å bli vedtatt, videreført.  I Trump-scenarioet (rød linje) blir IRA og annen sentral klimapolitikk fra Biden avviklet.  Tror Trump vil slite Forskjellen på Biden og Trumps politikk kan altså være overdrevet i analysen, skriver Carbon Brief. Men det motsatte kan også være tilfellet – at avstanden i utslipp viser seg å bli enda mer dramatisk.  Skal vi tro Bidens tidligere spesialutsending for klima, John Kerry, vil ikke effekten bli så stor. I et intervju med E24 nylig sa han at Trump vil streve med å oppfylle løftet om å skrote IRA. Han peker på at mesteparten av de grønne subsidiene nå går til røde stater.  – Tror du at disse senatorene og kongressmedlemmene vil ta vekk fabrikker og arbeidsplasser? Nei, det skjer ikke, sa han til avisen.  Det er altså usikkerhet i begge retninger knyttet til analysen. Men det er ganske klart at Trump vil være svært mye lenger unna Biden i å oppfylle USAs løfter om utslippskutt.  Så, hva betyr det for resten av verden? Allerede i 2022 slo FNs klimapanel fast at det vil være umulig å bremse den globale oppvarmingen på 1,5 grader hvis ikke landene lovet kraftigere utslippskutt.  Bare Kina slipper ut mer klimagasser enn USA.  – Hvis USA bommer på målet med stor margin, vil det trolig fjerne alt håp om å holde oppvarmingen under 1,5 grader, konkluderer Carbon Brief.  Norske forskere slo i fjor høst fast at det løpet uansett allerede er kjørt. Men det gir ingen grunn til å senke ambisjonene om utslippskutt, mener de. Dette kan du lese mer om her. 
En analyse viser store forskjeller i klimagassutslipp mellom politikken til Donald Trump og Joe Biden.  Forskjellen på fire milliarder tonn CO2 i 2030 tilsvarer årlige utslipp fra EU og Japan.  Carbon Brief analysen antyder at Trumps politikk vil kutte 28% av utslippene, mens Biden vil kutte 43%.